**Najčastejšie kladené otázky dopravcov**

1. Aké "dôkazy" musím poskytnúť Hausfeldu, ktoré dokazujú, že som kúpil kamión v období kartelu?

Prosím poskytnite info akýchkoľvek dokumentov, ktoré podporujú kúpu/predaj kamiónov, vrátane faktúr a kúpnych zmlúv. Nedostatok dokumentov nebude znamenať, že nebudete mať nárok na škodu, ale čím viac dokumentov poskytnete, tým lepšie.

1. Kúpil som si kamión od predajcu nákladných automobilov a dostal som zľavu. Bude mat toto vplyv na moj nárok škody a ak áno, akým spôsobom?

Nebude to mať vplyv na to, že nebudete mať nárok na škodu, ale bude to vyžadovať podrobnejšie dôkazy.

1. Môžete nám povedať niečo bližšie o kompenzácii?

Kompenzácia bude záležať na viacerých faktoroch, a to, aké kamióny ste kúpili/prenajali počas akej doby. Následne ekonómovia zanalýzujú údaje o nákupe/prenájme, ktoré nám poskytnete a potom ohodnotia rozsah vašej potenciálnej kompenzácie.

1. Aké sú šance, že dostanem náhradu?

Rozhodnutie Európskej Komisie voči výrobcom vozidiel je veľká evidencia toho, že kartel existoval veľa rokov a že výrobcovia sa podieľali na neférovej fixácii cien. Jediné čo zostáva v spore je ekonomicky alebo kvantový impakt, takže šanca na náhradu je veľmi veľká a dokazuje to aj to, že Haufeld a jeho fondoví partneri už investovali veľa úsilia a peňazí do tohto prípadu.

1. Môžete nám povedať niečo o trvaní celého postupu od registrácie až po (možnú) náhradu?

Cieľ Hausfeldu je kompletné rozhodnutie o kompenzácii o náhradu škody pre všetkých našich klientov. Typický proces môže trvať od 1 - 4 rokov, aby bol kompletne uzatvorený, ale bezne sa stáva, že bude niekoľko rokovaní počas tohto procesu, takže sa to môže vyriešiť aj skôr.

1. Čo urobí Hausfeld pre mňa?

Hausfeld bude ručiť za všetky riziká a všetky náklady a bude vás zastupovať v tomto prípade za určité % z vašej získanej časti a poskytne všetky právne, ekonomické a analiticke služby.

1. Aká je stratégia spoločnosti Hausfeld? Chystajú sa súdne konať alebo rokovať a v prípade súdneho sporu, v akej krajine a prečo?

Hausfeld bude zastupovať mnohé spoločnosti a bude pracovať v rámci viacnárodnej stratégie z rôznych dôvodov. Rôzne jurisdikcie môžu poskytovať lepšie alebo horšie podmienky pre odlišných navrhovateľov.

1. Už som sa zaregistroval cez inú skupinu a pridelil moj prípad inam. Chcem prejsť na Hausfeld. Je to možné?

Áno, ale je to komplikovanejší proces.

1. V ktorej krajine, meste a súde máte v úmysle začať súdne konanie?

Pre Slovenské spoločnosti by bolo najlepšie začať súdne spory v Nemecku. Ako vieme z našej diskusie so slovenskými právnikmi, existuje riziko, že nároky na náhradu škody podľa slovenskych právnych predpisov už budú premlčané. V prípade sporu v Nemecku je však veľmi pravdepodobné, že nemecký súd bude uplatňovať nemecké právo (a teda nemecký premlčací režim). Hoci existuje aj malé riziko vzniku nárokov na náhradu škody od začiatku kartelu, ktorý je podľa nemeckého práva premlčaný, toto riziko je nízke. Nemecké súdy sa navyše v minulosti osvedčili.

1. Aký je základ pre súdnu jurisdikciu (základňa výrobcov alebo niečo iné)?

Ak je sídlo jedného z výrobcov v Nemecku, potom môžeme žalovať všetkých ostatných v Nemecku. Keďže kartel sa uskutočnil predovšetkým v Nemecku, Európska komisia našla nemecke dcérske spoločnosti každého výrobcu nákladných automobilov vinnou.

1. Budú všetci navrhovatelia žalobcami?

V Nemecku majú spoločnosti nasledujúce možnosti:

* Spoločnosti môžu buď sami podať žalobu o náhradu škody, alebo postúpiť svoje nároky tretej strane. Podľa nášho názoru, vzhľadom na príslušné náklady, má zmysel len to, aby spoločnosti zvážili podanie žaloby iba v prípade, ak v priebehu obdobia kartelu kúpili alebo prenajali najmenej 2 000 vozidiel.
* Spoločnosti, ktoré kúpili alebo prenajali najmenej 500 nákladných vozidiel počas obdobia kartelu, by naopak mohli zvážiť skupinovú akciu, ktorú spoločne podá 5-10 spoločností.
* Spoločnosti, ktoré majú menej nákladných vozidiel (alebo spoločnosti, ktoré nechcú pôsobiť ako žalobcovia) môžu postúpiť svoje nároky poskytovateľovi právnych služieb, ktorý spojí veľa spoločností dokopy s cieľom dosiahnuť masu navrhovateľov, aby žaloba mala väčšiu váhu na ich presadzovanie. Spoločnosti, ktoré pôjdu cez poskytovateľa právnych služieb nebudú zapísané ako navrhovatelia, čo im dá určitú anonymitu.

1. Ako sa vám podarí vyriešiť veľké množstvo navrhovateľov v jednom súdnom procese? Môžu byť jednotlivé spoločnosti zastupované bez toho, aby boli menované?

V jednotlivých súdnych konaniach nebude veľký počet žalobcov. Ak spoločnosti kúpili / prenajali najmenej 500 nákladných vozidiel, môžu sa rozhodnúť, či budú uplatňovať nároky buď individuálne (ak si kúpili alebo prenajali najmenej 2 000 vozidiel), alebo spoločne s najviac dvadsiatimi ďalšími spoločnosťami. Alternatívne sa menšie alebo stredne veľké spoločnosti môžu rozhodnúť, že priznajú svoje nároky na náhradu škody poskytovateľovi právnych služieb.

1. Bolo by možné, že naši členovia nebudú v konaní menovaní vôbec a zachovajú si absolútnu anonymitu?

Absolútna anonymita nebude bohužiaľ možná. Spoločnosti, ktoré priznávajú svoje pohľadávky k poskytovateľovi právnych služieb, by však boli uvedené len v prílohe k sťažnosti spolu s niekoľkými stovkami alebo tisíckami ďalších spoločností, čo by im umožnilo trochu sa stratiť vo veľkom počte spoločností.

1. Aké dokumenty požadujete od slovenskych zákazníkov, aby ste dokázali ich totožnosť a nárok? Kedy budete chciet tieto dokumenty (teraz, na začiatku konania, počas konania)?

Dokumenty sa budú vyžadovať pred podaním žaloby, aby sa určili možné škody pre každého klienta. Budeme potrebovať rôzne údaje / dokumenty týkajúce sa nákupu, prenájmu a ďalšieho predaja nákladných automobilov.

1. Autá boli kupované na fyzickú osobu podnikateľa no tento už ukončil živnosť môžeme žiadať tiež?

Áno.

1. Kupoval som od Volva aj jazdené vozidlo. Vzťahuje sa to aj na toto vozidlo?

Nie, náhrada škody sa vzťahuje iba na novo zakúpené vozidlá.

1. Vozidlá sme zakúpili, ale v súčasnej dobe ich už firma nevlastní. Boli predané až po zaplatení leasingu. Vzťahuje sa to aj na tieto vozidlá ?

Áno, máte nárok, pretože ste konali ako "fyzická osoba" a stále žijete, v právnom zmysle. Takže áno, stačí, že boli zakúpené v tom obdobi a že boli zaplatené a nevadí, že už nie ste ich vlastníkom.

1. Zmena formy podnikania z FO na PO - cesia. Autá boli kupované na IČO FO.

Áno aj za tieto vozidlá môžete žiadať nárok o náhrade škody.

1. Týka sa to aj mňa, kúpila som IVECO s celkovou hmotnosťou 7,5t?

Ano.

1. Vozidlo o celkovej nosnosti 6,5t sem patrí tiež ?

Ano.

1. Ak automobil zakúpil majiteľ ako fyzická osoba a v súčasnosti sme s.r.o, bude sa to dať riešiť? Vzťahuje sa to len na nové vozidlá, alebo aj na vozidlá, kde bol postúpený leasing?

Áno, nevadí, že automobil bol zakúpený pod fyzickou osobou a teraz je to s.r.o., a bude sa to vzťahovať na nové vozidla a aj na vozidlá, ktoré boli zakúpené nové pod leasingom.

1. V prípade, že faktúry nenájdem, je nejaká možnosť?

Áno, tento kartel trval 14 rokov a chápeme, že nie všetky dokumenty sa zachovali. Ale samozrejme platí pravidlo, že čím viac evidencie/dokumentov budeme mať, tým lepšie sa bude dať preukázať výška škody.

1. Je možné predložiť od lízingovej spoločnosti jedno potvrdenie o hradených splátkach za všetky vozidlá alebo individuálne za každé vozidlo?

Bolo by lepšie, keby doklady boli predložené individuálne za každé vozidlo.

1. Čo sa stane, keď sa stanem klientom Hausfeld alebo sa zaregistrujem cez stránku poskytovateľa právnych služieb? Potrebujem podpísať niečo?

Áno, mali by ste podpísať splnomocnenie na právne zastúpenie, aby Hausfeld mohol začať analyzovať vaše údaje. Tento prvý krok je zásadný, aby sa mohol začať ďalší proces.

1. Koľko má tento súdny proces bude stáť?

Náklady budú dopredu zaplatené Hausfeld/Burford a iba v prípade, že dostanete kompenzáciu od výrobcov vozidiel, iba v tom prípade Hausfeld/Burford si bude nárokovať na 30% resp. 33% z vašej získanej časti.

Zoznam pojmov

Hausfeld – advokátska kancelária so sídlom v Londýne, ktorá bude zastupovať členov ČESMAD Slovakia; <https://www.hausfeld.com/>

Burford – americká spoločnosť, ktorá financuje kartel; <http://www.burfordcapital.com/what-we-do/>

Poskytovateľ právnych služieb – Financial right – nemecká spoločnosť, ktorej dopravca poskytne údaje o nakúpených vozidlách, v súlade s nemeckým právom; <https://truck-damages.com/sk/>